Gumbaldus episcopus et totius circumpositæ regionis dux, hortatu fratrum monasterii B. Petri, quod diu Squirs, nunc autem Regula vocatur, inhabitantium, commutationem pro communi utilitate faciens atque medietatem ecclesiæ, salva vicissitudine, ad partem propriam recipiens, quæ in honore B. Mariæ dicata, fundata consistit in Villanova, facta recompensatione fideli nostro, Arsia nomine, aliam concessimus sancti Pauli sub nomine consecratam, manetque in ea villa, quæ ab incolis vocatur Andrie. Hoc autem tali tenore est statutum ut fratres monasterii B. Petri absque aliqua conditione medietatem possideant ex reditibus ecclesiæ beatæ Mariæ, atque jam dictus fidelis noster in æternum, tam ipse quam sui possideant, quæ sub fidelium virorum testimonio tradita sunt, videlicet sancti Pauli ecclesiam. Et ut hæc descriptio firma sit eam subtersignavimus manibusque fidelium nostrorum roborandam fideliter reddidimus. Gumbaldus episcopali officio præditus firmavit atque subscripsit, cum consilio fratrum sub magisterio beati Benedicti degentium. Willelmus Sancio dux. Fortis Mancio abbas. Aner Sans vicecomes. Willelmus Arsiæ. Sans Aner. Rotgarius vicecomes. Seguinus vicecomes. Ditarsi vicecomes. Utzan Amaneu. Arnald Amaneu. Hoc autem est constitutum anno incarnationis Domini DCCCCLXXVIII, indictione V.